Paste เป็นร้านอาหารไทยสไตล์ innovative cuisine หรืออาหารที่มีการใช้ลูกเล่นสมัยใหม่มาใช้ในการปรุงอาหาร ตกแต่ง และปรับเปลี่ยนรสชาติให้เมนูอาหารแบบเดิมๆ มีหน้าตาที่ทันสมัยน่าทานขึ้น โดยที่ยังคงความอร่อยเข้มข้น ให้ผู้ที่มาทานได้ติดใจไปตามๆกันค่ะ

ปัจจุบันร้านจะมี 2 สาขาคือที่สุขุมวิท 49 กับเกษรพลาซ่าชั้น 3 ตรงข้ามกับร้านอาหารจีน ซิน เทียน ตี้ โดยมื้อที่ไปทานเป็นมื้อกลางวัน ซึ่งจะให้บริการอาหารทั้งแบบ set lunch และ a la carte ค่ะ

หลังจากดูเมนูแล้วก้อตกลงเลือกเป็นเซตเพราะเมนูดูน่าสนใจและคุ้มค่ากว่าค่ะ โดยเซตของที่นี่จะราคา 950++ ต่อคน ไม่รวมของหวานและเครื่องดื่ม และต้องทาน 2 คนขึ้นไป ถ้ามาคนเดียวไม่สามารถสั่งได้นะคะ เพราะทางร้านตั้งใจทำไว้เพื่อแชร์กันค่ะ

สำหรับเมนูในเซตจะประกอบไปด้วยอาหารทานเล่น  4 อย่างและจานหลัก 3 อย่าง ซึ่งมีให้เลือก ระหว่างเนื้อกับหมู แต่ถ้ามากัน 3 คนก้อจะได้ทานทั้งคู่ ไม่ต้องเลือกเลยค่ะ

ครั้งนี้เราเลือกจานหลักเป็นหมู รายการอาหารที่ได้ก้อจะมี
อาหารทานเล่น
- กุ้งเสียบผัดหวานกับชมพู่
- ยำเป็ดย่างกับลิ้นจี่และหัวปลี
- หน้าตั้งแขก
- ปลาแซลมอนแตงโม
จานหลัก
- หลนปลากะพง
- คอหมูออร์แกนิคตุ๋นเสิร์ฟกับอโวคาโด เกรฟฟรุต ข้าวพอง และดอกไม้ไทย
- ผัดเห็ดรวมกับหน่อไม้ฝรั่ง
และในเซตก้อจะมีข้าวหอมมะลิให้เติมได้ตลอดด้วยค่ะ

และเนื่องจากในเซตไม่รวมของหวาน เลยต้องขอสั่งมาทานปิดท้ายตามธรรมเนียมกันหน่อยนะคะ ซึ่งของหวานที่นี่ก้อจะออกแนว innovative ตามคอนเซปต์ มีเมนูให้เลือกไม่มากแต่น่าสนใจทุกตัว ถ้าไม่แน่ใจว่าแต่ละเมนูเป็นยังไง ลองถามทางร้านดูก่อนได้นะคะ พนง.ทุกคนรวมถึงคุณผู้จัดการต่างชาติหน้าตาดี???? พร้อมที่จะอธิบายให้ฟังอย่างเต็มใจค่ะ 

เมนูของหวานที่เลือกมาจะเป็น
- The curd แต่งจานมาอย่างสวยงามสไตล์เดียวกันกับร้านๆนึงที่ embassy ประกอบไปด้วย ไอศครีมโฮมเมดรสน้ำตาลทรายแดง พิซตาชิโอครัมเบิ้ล ซินนามอนสตูรเซิล ผลไม้สด และ persimmon curd (ซึ่งเราไม่แน่ใจว่ามันคืออะไร ????) เวลาทานถ้าแยกทานทีละอย่างอาจจะรู้สึกเฉยๆนะคะ ต้องทานทุกส่วนพร้อมกัน ถึงจะเจอความอร่อยที่ซ่อนอยู่ค่ะ 555

และอีกอย่างที่ต้องบอกไว้ล่วงหน้าคือเรื่อง น้ำ ค่ะ เพราะที่นี่ถ้าเลือกน้ำเปล่า เค้าจะเสิร์ฟเป็นน้ำแร่ขวดแก้วมาให้ ราคาอย่างต่ำขวดละ 150 บาทนะคะ???? 

ใครสนใจจะทานอาหารไทยแนวใหม่ ที่ยังคงรสชาติความเข้มข้นแบบเดิมเอาไว้ ร้านนี้ก้อเป็นอีกตัวเลือกที่น่าสนใจมากๆนะคะ ถึงราคาจะสูงแต่ถ้ามาทานเนื่องในโอกาสพิเศษกับคนพิเศษ ก้อนับว่าคุ้มค่านะคะ ความจริงอยากจะให้ 5 ดาว แต่ขอให้ 4.5 เพราะเรื่องน้ำหน่อยแล้วกันค่ะ





